open-index/open-wikipedia-markdown huggingface dataset:
Desmond Tutu

**Desmond Mpilo Tutu** (Klerksdorp, 7. 10. 1931. — Cape Town, 26. 12. 2021) - južnoafrički aktivist i umirovljeni anglikanski nadbiskup koji je svjetsku slavu stekao tijekom 1980.-ih kao protivnik apartheida. Dobio je Nobelovu nagradu za mir 1984.

Nakon školovanja postao je anglikanski đakon. Posvećen je za svećenika 1961. godine. Otputovao je u London 1962., gdje je usavršavao anglikansku teologiju. Tijekom boravka u Engleskoj, obavljao je i svećeničke dužnosti u više župa Anglikanske Crkve. Godine 1967., vraća se u Južnoafričku Republiku. Od 1970. predavao je na Nationalnom sveučilištu u Lesotu. Službovao je u Johannesburgu od 1975., a 1977. godine postao je biskup Lesota. Godine 1978., izabran je za glavnog tajnika Južnoafričkog vijeća Crkava. Borio se protiv apartheida kao jedan od glavnih lidera i moralna vertikala. Kritizirao je vlast, protivio se ksenofobiji i rasizmu, zalagao se za prava crnaca. Bio je biskup Johannesburga od 1984. do 1986. Postao je nadbiskup Cape Towna 1986. godine. Od 1987., predsjednik je Afričke konferencije crkava i jedan najutjecajnijih vjerskih vođa Afrike. Predstavlja moralni uzor, glasnogovornik je ljudi bez prava glasa.

Godine 1984., Tutu je postao drugi Južnoafrikanac koji je dobio Nobelovu nagradu, nakon što je Albert Lutuli dobio nagradu 1960. Bio je prvi crni južnoafrički anglikanski nadbiskup Cape Towna, Južne Afrike, i primat crkve Provincije Južne Afrike (danas Anglikanske crkve u Južnoj Africi). Tutu je borac za ljudska prava. Koristi svoj ugled u kampanjama za pomoć potlačenima i u borbu protiv AIDS-a, tuberkuloze, homofobije, siromaštva i rasizma. Naročito se zauzima za probleme Trećeg svijeta. 

Dobio je Nobelovu nagradu za mir 1984., zatim Nagradu Albert Schweitzer za humanost 1986., Gandhijevu nagradu za mir 2005., Predsjedničku medalju slobode u 2009. godini i mnoge druge nagrade. Tutu je sastavio nekoliko knjiga svojih govora i izreka te je jedan od autora brojnih drugih knjiga. Pojavljivao se u brojnim tv-emisijama.
Međunarodna organizacija rada

**Međunarodna organizacija rada** (*International Labour Organization (ILO)*) je specijalizirana agencija Ujedinjenih naroda koja promovira socijalnu pravdu i međunarodno priznata ljudska i radnička prava. Osnovana je 1919. godine Poveljom iz Versaillesa i postala je prva specijalizirana agencija UN-a 1946. godine.

ILO formulira međunarodne standarde rada u obliku konvencija i preporuka koje postavljaju minimalne standarde radnog prava: slobodu udruživanja, pravo na organiziranje, kolektivno pregovaranje, ukidanje prisilnog rada, jednake šanse i jednaki tretman, te druge standarde kojima se reguliraju uvjeti u cijelom rasponu pitanja vezanih za rad. Pruža tehničku pomoć u slijedećim područjima: strukovno obrazovanje i strukovna rehabilitacija; politika zapošljavanja; administracija rada; radno pravo i industrijski odnosi; razvijanje managementa; zadruge; socijalna sigurnost; statistika vezana uz rad, te sigurnost i zaštita na radu.

ILO promovira razvijanje neovisnih poslodavačkih i radničkih organizacija te tim organizacijama osigurava trening i savjetodavne usluge. Unutar sustava Ujedinjenih naroda, ILO je jedinstven po svojoj tripartitnoj strukturi u kojoj radnici i poslodavci sudjeluju u radu upravnih organa organizacije kao ravnopravni partneri vladama.

## Vanjske veze

* Službena stranica
Acre

**Acre** može značiti:
* Acre (jedinica), mjerna jedinica za površinu
* Acre (grad), stari grad u Izraelu
* Acre (federalna brazilska država).
* Acre (rijeka), rijeka u Južnoj Americi
Rio Acre

**Acre** (na iñapari jeziku: **Aquiry**; (por.: **Rio Acre**) je rijeka u Južnoj Americi, pritoka rijeke Purus, koja izvire u Peru, čini dio međunarodne granice Bolivije i Brazila, te se u Brazilu ulijeva u rijeku Purus. Rijeka je plovna od svoga ušća do ušća rijeke Xapuri, nekih 480km, a tijekom kišne sezone (od siječnja do svibnja) i dalje.

Acre je tijekom 19. stoljeća bila važan prometni pravac za izvoz kaučuka, sirovine za dobivanje gume, iz okolnih šuma kaučukovca, što je bilo i predmet graničnog sukoba Bolivije i Brazila pred kraj 19. stoljeća, sve do sporazuma potpisanog 1903.g.
Aker

**Aker** (en. ***acre***) je mjerna jedinica za površinu koja se upotrebljava u Sjedinjenim Američkim Državama i u nekim državama Commonwealtha. Njegovo ime dolazi iz latinske riječi *ager* koja znači polje. Definiran je kao ploština pravokutnika stranica 66 stopa × 660 stopa što odgovara površini zemlje koja se za jedan dan mogla uzorati plugom kojeg je vukao vol ("dan oranja").

## Pretvorba u druge jedinice za površinu
Jedan aker je jednak:
* 43.560 četvornih stopa 
* 4840 četvornih jarda
što je približno jednako:
* 4046,8 četvornih metara
* 40,468 ara

## Vidi članke
* Anglosaksonske mjere
* Imperijalni sustav mjera
* Američki sustav mjera

## Vanjske veze

* Pretvorba mjernih jedinica  konverter-jedinica.com
Coronel Fabriciano

**Coronel Fabriciano** je grad i općina u istočnom Brazilu, u državi Minas Gerais. Status grada je dobio još 1948. godine. Po popisu iz 2009. godine, ova općina ima 105.037 stanovnika na površini od 221.049&nbsp;km².

## Vanjske veze
* Službena stranica
Kocka (igra)

**Kocka** u kontekstu igara je rekvizit koji je obično kocka obilježena brojevima od 1 do 6. Bacanjem se okrene na jednu stranu, a kao vrijednost bacanja uzima se broj koji se nalazi na stranici pri vrhu. Zbroj suprotnih strana kocke je uvijek 7. To znači da ako je na gornjoj strani kocke broj 1, onda je na suprotnoj broj 6. Nasuprot 2 je broj 5 te nasuprot 3 je broj 4.

Ponekad se koriste ostala geometrijska tijela sa drugačijim brojem stranica (primjerice tetraedar, ikozaedar, dodekaedar), kao što je to slučaj u igri Dungeons and Dragons. U Engleskom jeziku kocka kao geometrijsko tijelo i kocka u kontekstu igara nisu homonimi, kao što je to slučaj u srpskohrvatskom, već se za prva naziva *cube*, a druga *dice*.

### Precision dice
Precision dice je naziv za kockice koje su vrlo precizno izrađene, pazeći da su sve strane kockice jednako teške. Najčešće se koriste u kazininima, sa naznačenim serijskim brojevima, kako bi se onemogućilo varanje i zamjenjivanje kockica.

Za razliku od kazino kockica koje su dimenzijama nešto veće i imaju oštro odrezane rubove, u backgammonu se koriste relativno malene *precision dice* koje imaju zaobljene rubove (također napravljeno s vrlo velikom točnoću), kako bi se poboljšala njihova rotacija te smanjilo oštećenje igraće površine.

### Kocka za duplanje

Kocka za duplanje je kocka koja na svojih 6 strana ima potencije broja dva - 2, 4, 8, 16, 32, 64. Uvedena je u backgammon 20-ih godina 20. stoljeća. 
Više informacija i način korištenja

## Povezano
* Igra s kockama.

## Vanjske veze
Ikosaedar

**Ikosaedar** (, *eikosáedron* - telo sa dvadeset površina) je jedan od pet pravilnih poliedara. Omeđen je sa dvadeset međusobno jednakih površi koje imaju oblik jednakostraničnih trouglova i raspoređene su tako da telo ima trideset ivica i dvanaest temena. On je 5. član platonovih tela, sa najviše stranica tj. trouglova

## Formule
Fizika elementarnih čestica

**Fizika [[elementarna čestica|elementarnih čestica]]** je grana fizike koja se bavi proučavanjem elementarnih sastavnih djelova tvari i zračenja. Često se koristi i naziv "**visokoenergetska fizika**", jer se pokusi ne odvijaju u normalnim okruženjima kakva se nalaze u prirodi, već prilikom visokoenergetskih sudara čestica, kakvi se postižu u akceleratorima.

## Historija
Pretpostavka da se sva materija sastoji od elementarnih čestica se pojavila u 6. stoljeću pne., ako ne i prije. Filozofsku doktrinu pod nazivom "atomizam" su zagovarali starogrčki filozofi poput Leukipa, Demokrita i Epikura. Iako je već Isaac Newton u 17. stoljeću vjerovao da je tvar sastavljena od sitnih osnovnih dijelova, tu je ideju tek 1802. formalno izrazion John Dalton.

Periodni sustav elemenata iz 1869. kojeg je izradio Dmitrij Ivanovič Mendeljejev je pomogao opravdati tu ideju koja je prevladavala kroz 19. stoljeće. Joseph John Thompson je otkrio da se atom sastoji od lakših elektrona i težih protona, a Ernest Rutherford je bombardiranjem atoma zlata alfa česticama otkrio da su protoni skupljeni u središtu atoma. Pojava izotopa je bila je bila objašnjena otkrićem da atomsku jezgru uz protone sastavljaju i neutroni.

Početkom 20. stoljeća počinje se razvijati nuklearna i kvantna fizika, koje dosežu svoj vrhunac otkrićem nuklearne fuzije i fisije. Ta otkrića su omogućila ostvarenje davnog alkemijskog sna o pretvaranju olova u zlato (kamen mudraca), iako na neisplativ način. Također su omogućila i izradu nuklearnih oružja.

Tijekom 1950-ih i 1960-ih je otkriveno veliko mnoštvo čestica, koje je dobilo ime "zoološki vrt čestica", a zbog ogromnog broja čestica počelo se sumnjati u elementarnost tih čestica. Taj naziv je bio odbačen nakon formulacije standardnog modela tijekom 1970-ih, koji je obrazložio mnoštvo čestica kao kombinacije puno manjeg broja elementarijih čestica.

## Eksperimentalni laboratoriji
Velika većina svojstva tih čestica se ispituju ili je otkriveno u slijedećim laboratorijima i njihovim akceleratorima:
* Brookhaven National Laboratory (*Nacionalni laboratorij Brookhaven*)- Long Island, SAD 
** Relativistic Heavy Ion Collider - RHIC (*Relativistički sudarač teških iona*)
* Budker Institute of Nuclear Physics (*Budkerov institut za nuklearnu fiziku*) - Novosibirsk, Rusija
* CERN (''Europska organizacija za nuklearna istraživanja'') - francusko - švicarska granica, pokraj Ženeve 
** Large Hadron Collider - LHC (''Veliki hadronski sudarač'')
** Large Electron–Positron Collider - LEP (*Veliki elektronsko-pozitronski sudarač*)
** Super Proton Synchrotron (*Super protonski [[sinkrotron]]*)
* DESY (Njemački elektronski sinkrotron) - Hamburg, Njemačka
** Hadron Elektron Ring Anlage - HERA (*Hadronski elektronski prstenasti akcelerator*)
* Fermi National Accelerator Laboratory (Fermilab) (''Fermijev nacionalni akceleratorski laboratorij'') - Batavia, SAD
** Tevatron
* KEK (jap. *Kō Enerugī Kasokuki Kenkyū Kikō*, hrv. * Organizacija za istraživanje visokoenergetskih akceleratora*) - Tsukuba, Japan
* SLAC National Accelerator Laboratory (*Nacionalni akceleratorski laboratorij SLAC*) - Menlo Park, SAD)
** PEP-II
Diedar

U geometriji **diedar** je unija dve poluravni sa zajedničkom početnom pravom i dela prostora koji one određuju. Takve poluravni čine diedarsku površ, a dele prostor na dva disjunktna skupa, koji se još nazivaju i diedarskim oblastima. Diedarska površ uvek određuje dva diedra, jedan konveksan i jedan nekonveksan.Odnosno dio prostora ogranicavaju dvije poluravni sa zajednickom franicnom pravi.

Na primer, svaka stranica kvadrata sa sebi susednom gradi diedar.

## Literatura
* Mitrović, Milan et alt. - *Geometrija za prvi razred Matematičke gimnazije*, Krug, Beograd, 1988.

## Povezano
* Poliedar

## Vanjske veze
* Diedar na Mathworld 
* Diedar na mathresources.com
Kocka (razvrstavanje)

**Kocka** može značiti:
* Kocka, geometrijsko tijelo sa 6 stranica (heksaedar) i 12 bridova.
* kocka (igra), igraća kocka
* kockanje, igre na sreću
Oktaedar

**Oktaedar** ( - telo sa osam površina) je jedan od pet pravilnih poliedara. Omeđen je sa osam međusobno jednakih površi koje imaju oblik jednakostraničnih trouglova i raspoređene su tako da telo ima dvanaest ivica i šest temena.

Oktaedar se još može opisati i kao jednakostranična četvrostrana bipiramida a takođe i kao jednakostranična linearna antiprizma.

## Formule
Ray Charles

**Ray Charles** bilo je umjetničko ime **Raymonda Charlesa Robinsona** (23. rujna 1930.- 10. lipnja 2004.), legendarnog američkog crnačkog glazbenika. Bio je američki pionir glasovira u soulu, koji je oblikovao zvuk rhythm and bluesa. U country i pop glazbu unio je dah soula, a obradu pjesme "America the Beautiful" nazivaju klasikom, kao i čovjeka koji ju je izvodio.

Frank Sinatra zvao ga je "jedinim pravim genijem u show biznisu", a 2004. godine časopis Rolling Stone postavio ga među prvih deset u svom popisu stotine besmrtnika.

## Biografija
### Počeci
Rodio se u gradu Albanyu, država Georgia u SAD-u. Roditelji su mu bili Bailey i Aretha Robinson. Otac je napustio obitelj vrlo rano. Kad je imao pet godina, umro mu je godinu dana mlađi brat koji se utopio u kadi na otvorenome. Nedugo nakon toga počela ga je napadati sljepoća, a sa samo sedam godina potpuno je oslijepio. Nikad sa sigurnošću nije otkrio razlog za ovakav invaliditet, no glasine kruže da je to posljedica glaukoma. Pohađao je Floridsku školu za gluhe i slijepe u mjestu St. Augustin. Nakon tog iskustva, ide živjeti samostalno. Nadaren za glazbu, svirao je klavir. Majka i otac mu umiru. 17 godina bio je teški ovisnik o heroinu. Uhićen je triput, ali nije bio u zatvoru nakon uspješnog odvikavanja. Kažnjen je godinom dana uvjetne kazne 1966. godine. Snimio je mnogo ploča i mnogo hitova. Poznata je pjesma „*Hit the road Jack.*“ Žestoki protivnik rasne segregacije i nasilja nad crnim stanovništvom Amerike, otkazao je koncert 1961. zbog toga što su u dvorani bila rasno podijeljena sjedala. Ženio se dva puta, ali se oba puta razveo. Ipak sa sedam različitih žena začeo je 12-ero djece, a nadživjelo ga je 21 unuče i petero praunučadi. U 73. godini umro je od bolesti jetre na Beverly Hillsu.

## Izvori
Izviđači

**Izviđači** ili **skauti** su pokret za djecu i mladež, a u ostvarivanju ciljeva i programa im pomažu odrasli članovi organizacije. Izviđači se pretežno bave upoznavanjem prirode, druženjem (socijalizacijom djece) i učenjem korisnih vještina koje im mogu pomoći u budućem životu kako u civiliziranom svijetu, tako i u divljini.

Važnija znanja koja izviđači usvajaju su: orijentacija na karti i u prirodi, topografija, upoznavanje biljnog i životinjskog svijeta, čvorovi, putni znakovi, izviđačke pjesme, društvene igre u prirodi i zatvorenom prostoru, pionirstvo, signalizacija, prva pomoć, sportovi (npr. izviđački sportovi kao što su: otimanje marame, scoutball, tronogo trčanje) i drugo. Postoje i otvorena takmičenja orjentacijskog tipa i sa olimpijskim disciplinama.

## Historija izviđača
Robert Baden Powell je prvi pokrenuo izviđački pokret 1907. u Velikoj Britaniji. Njegovo iskustvo časnika za vrijeme Burskog rata u Južnoafričkoj republici pokazalo mu je koja znanja su potrebna tadašnjem mladom čovjeku, kako bi se lakše snašao u divljini i svakodnevnom životu. Ubrzo je ideja o takvom odgoju mladih zaživjela i u drugim državama svijeta.

## Vanjske veze

* Svjetska organizacija izviđačkog pokreta
Robert Baden Powell

**Sir Robert Badden Powell** (London, 22. veljače 1857. - Nyeri, Kenija, 8. siječnja 1941.), osnivač skautskog pokreta

Nakon završetka školovanja pridružio se vojsci i postao časnik te se istaknuo u Burskom ratu. Vrativši se u Englesku napisao je knjigu opisujući vještine kojima je u Africi naučio svoje vojnike. Godina 1907. smatra se godinom utemeljenja skautskog (izviđačkog) pokreta jer je 1. kolovoza 1907. godine Baden-Powell organizirao pokusni kamp za 20-ak dječaka na otočiću Brownsea u Engleskoj, te je potaknut njihovim oduševljenjem napisao knjigu ***Scouting for Boys*** (Izviđaštvo za dječake). Od tada se skautizam zapanjujućom brzinom proširio cijelim svijetom i tisuće dječaka željele su pridružiti se pokretu. Godine 1910. osniva ženski skautski pokret i u potpunosti se posvećuje skautizmu, u čemu je imao podršku svoje 30 godina mlađe supruge Olave. Prvi jamboree održan je 1920. godine u Londonu i na njemu sir Robert postaje Glavni skaut svijeta te predsjednik Svjetskog skautskog pokreta, a 1930. Olave Baden-Powell predsjednicom Ženskog skautskog udruženja. Oboje su rođeni na isti dan, 22. veljače, te se od 1926. ovaj datum slavi i obilježava u obje svjetske organizacije na poseban način. Poznat je i pod nazivom BP Day (Be Prepared - Budi pripravan), odnosno Thinking Day.
Teide

**Teide** je vulkanska planina na otoku Tenerife, arhipelaga Kanari, koji je svojom visinom od 3.718 metara nadmorske visine, i preko 7.500 metara od dna oceana, najviši vrh Španjolske, ali i otoka Atlanskog oceana, te treći po veličini vulkan na svijetu (od njega su veći samo Mauna Loa i Mauna Kea na Havajima). Nacionalni park, jedan od najstarijih u Španjolskoj, je osnovan 22. siječnja 1954. godine kao najveći na Kanarskom otočju, ali i Španjolskoj. Teide je 2007. godine upisan na UNESCO-v popis mjesta svjetske baštine u Europi zbog jedinstvenog prirodnog krajolika kojemu se teksture i boje stalno mijenjaju, okružan "morem oblaka", a koji je nastao zbog jedinstvenih atmosferskih prilika; ali i zbog toga što pruža dokaze o geološkim procesima koji točno određuju evoluciju oceanskih otoka. God. 2007., proglašen je i jednim od "Dvanaest blaga Španjolske".

Pored Teidea, u park je uključen i susjedni vulkan Pico Viejo ("Stari vrh") visine 3.135 metara. Park se prostire na više od 18.900 hektara i najposjećeniji je park u Španjolskoj, ali i u Europi, s više od 2.8 milijuna posjetitelja, prema Kanarskom institutu za statistiku (*Canario de Estadística*, ISTAC), te drugi u svijetu (poslije Yellowstonea).

Na pola puta prema vrhu planine nalazi se teleskop observatorija Teide koji pripada općini La Orotava.

Poster Raquel Welch iz filma "Milijun godina pr. Krista" (1966.), koji igra važnu ulogu u filmu Iskupljenje u Shawshanku (1994.) je fotografiran u Teideu.


Datoteka:TeideRoque.jpg|Teide iza *Roque Cinchado*
Datoteka:TeideNevado.jpg|Pogled s jezera
Datoteka:Teide - pico viaje.jpg|Pico Viejo
Datoteka:Teide Teneriffa.JPG|Teide u "moru oblaka"
Datoteka:Obs 1.jpg|Observatorij Teide


## Panorama

## Napomene

## Vanjske veze

* Teide Nacionalni park Teide - Službena stranica 
* Teide Webcam
* Žičara na Teide
*  Opis uspona na Teide
Urea

**Ureja** ili **karbamid** je organski spoj hemijske formule (NH2)2CO. Ureju je otkrio 1773. godine francuski hemičar Hilaire Rouelle, u urinu. Urea je prvi organski spoj sintetiziran iz anorganskih spojeva, što je uspjelo 1828. godine Friedrich Wöhleru:
:

Urea igra glavnu ulogu u metabolizmu azotnih spojeva kod životinja i ljudi i glavna je supstanca koja sadrži azot u mokraći.

Urea nastaje u procesu razgradnje proteina u jetri u ciklusu ureje. Organizam sintetizira ureju iz amonijaka, produkta razgradnje proteina.

Urea se za komercijalnu primjenu sintetizira iz amonijaka i ugljen dioksida. Više od 90% svjetske proizvodnje se koristi u poljoprivredi kao umjetno gnojivo.

## Dobivanje

Prije razvoja tehničkih metoda sinteze i njene upotrebe, koji je uslijedio u novije vrijeme, urea je bila zanimljiva prvenstveno zbog toga što je ona glavni konačni produkt metabolizma dušika u sisavaca i izlučuje se u urinu.

Ureu je 1773.g. francuska kemičarka Hilaire Rouelle izolirala iz urina, premda nije bila sve do 1799. potpuno karakterizirana niti imenovana ureom, kada je pobliže ispitana i određena su joj fizikalna svojstva. Prvi ju je vjerojatno sintezirao John Davy, brat Sir Humphrey Davya. On je 1811.g. načinio fozgen djelovanjem sunčanog svjetla na smjesu klora i ugljikova monoksida, a 1812.g. objavio da dobiveni produkt reakcijom sa suhim amonijakom daje krutu tvar, koja ne razvija ugljikov dioksid kad se na nju djeluje octenom kiselinom, pa prema tome nije amonijev karbonat. Svoj produkt Davy nije identificirao kao ureu, pa je zasluga za sintezu uree pripala Friedrich Wöhleru, koji je 1828.g. opazio da je produkt dobiven kuhanjem otopine amonijeva cijanata s vodom identičan s ureom izoliranom iz urina.

Urea je prva organska tvar (prvi sintetizirani organski spoj) dobivena sintezom od anorganskih tvari/spoja (amonijeva cijanata); tom je sintezom njemački kemičar F. Wohler 1828.g. pobio dotadašnje mišljenje i vitalističku teoriju da organski spojevi mogu nastati samo od organizama (i u živim stanicama organizama) pod utjecajem i djelovanjem „životne sile“ i time utro put razvoju organske kemije.

Urea se za komercijalnu primjenu sintetizira zagrijavanjem smjese amonijaka i ugljikovog dioksida pod tlakom. Godišnje se proizvede nekoliko 100,000,000 tona ureje.

## Uporaba

Industrijski se proizvodi u velikim količinama, a rabi se ponajprije kao koncentrirano umjetno dušično gnojivo (najčešće 46% vezanog dušika), koje biljke lako asimiliraju. Više od 90% svjetske proizvodnje se koristi u poljoprivredi kao umjetno gnojivo.

Osim toga, služi kao jeftin izvor dušika u hranidbenim podlogama za industrijske mikrobne procese, za proizvodnju melamina, umjetnih smola (ureaformaldehidne smole), polimernih materijala (aminoplasti), ljepila, u manjoj mjeri lijekova i eksploziva te u kozmetici.

## Reference

## Vanjske veze

* MSDS pregled ureje 
* Upotreba uree u ručnom bojenju
Dodekaedar

**Dodekaedar** je jedan od pet pravilnih poliedara. Omeđen je sa dvanaest međusobno jednakih površi koje imaju oblik jednakostraničnih petouglova i raspoređene su tako da telo ima trideset ivica i dvadeset temena.

## Formule
Andrej Saharov

**Andrej Dmitrijevič Saharov** (rus. **Андрей Дмитриевич Сахаров** ɐnˈdrʲej dʲmʲitrʲɪˈjevʲɪt͡ɕ ˈsaxərəf) (Moskva, 21. svibnja 1921. – Moskva, 14. prosinca 1989.), sovjetski nuklearni fizičar, disident i borac za ljudska prava. Poznat je kao jedan od tvoraca sovjetske hidrogenske bombe, a potom i najjačeg oružja ikada proizvedenog - sovjetske Car bombe.
Krajem 1960-ih je počeo kritizirati sovjetsku službenu politiku, te se povezao sa borcima za ljudska prava Dobio je Nobelovu nagradu za mir 1975. godine, ali je nije mogao preuzeti. Godine 1980. je uhapšen i smješten u interni egzil u Gorki, odakle je pušten 1986. po naređenju Mihaila Gorbačova.

Njemu u čast osnovana je 1985. nagrada Saharov, Europskog parlamenta za ljude i organizacije posvećene radu na ljudskim pravima i slobodama. Dodjeljuje se godišnje.
Ždral (razvrstavanje)

**Ždral** može značiti:

* Ždralovi (Gruidae) su porodica ptica iz reda ždralovki (Gruiformes). 
** Sivi ždral ili obični ždral
* Ždral (zviježđe), jedno od 88 suvremenih zviježđa
* Ždralovi (Bjelovar), gradsko naselje Bjelovara.
Ždralovi (Bjelovar)

**Ždralovi** je naselje u Republici Hrvatskoj, u sastavu Grada Bjelovar, Bjelovarsko-bilogorska županija.

## Stanovništvo

Prema popisu stanovništva iz 2001. godine, naselje je imalo 1498 stanovnika te 463 obiteljskih kućanstava.


:

## Reference
Sivi ždral

**Sivi ždral** je vrsta ptice selice. Pripada porodici ždralova.

## Opis

Sivi ždral (*Grus grus*) je velika ptica selica. Duljina njegova tijela iznosi 1,3 m, dok su njegova krila raspona preko 2 m. Težak je do 14 kg, što ga čini dosta laganim. Pokriven je sivim perjem, samo su mu glava i vrat tamnosive boje. Ima dugi kljun, ali je nekoliko cm kraći od rodinog.Kljun mu je svijetložute boje. Na vrhu male glave ima veliku crvenu mrlju. Na grlu i između očiju ima crnu prugu. Krila mu nalikuju rodinim, ali su mu krila tamnija. Ima duge sive noge na kojima se nalaze pandže. Rep mu je crn i kratak. Leti vrlo vješto. Rijedak je.

## Prehrambene navike

Sivi ždral jede razne kukce, žabe, bilje, ribe itd. Hvata ih svojim dugim kljunom koji nije tako jako oštar kao onaj u čaplje.

## Stanište

Sivi ždral je vrsta močvarne ptice koja živi blizu vode i u močvarama.

## Razmnožavanje

Gradi plitko gnijezdo u koje odlaže najčešće dva jaja, a na gnijezdu sjede oba roditelja.

## Drugi projekti
Čelo (razvrstavanje)

**Čelo** može značiti:

* Čelo, (u anatomiji) koštani dio glave iznad očiju
* Violončelo, gudački instrument
Avenija Paulista

**Avenija Paulista** (portugalski *Avenida Paulista*) je važna avenija u São Paulu. Duga je oko dva kilometra. Ima po četiri trake u svakom pravcu. Široka je oko 90 m. Duž ove avenije se nalazi mnoštvo financijskih i kulturnih ustanova. 

## Vanjske veze
;Ostali projekti
Ždralovke

**Ždralovke** (lat. *Gruiformes*) su red iz razreda ptica s više od 20 porodica od kojih su neke poznate samo kao fosili. 

To su od malenih do velikih ptica, veličinom vrlo različite ptice. Hodaju, trče ili plivaju. Osim toga, sve su potrkušci, što znači da dolaze na svijet s potpuno razvijenim osjetilima, i čim se osuše nakon valjenja, kreću za roditeljima i jedu samostalno.

Od svih porodica navedenih u taksokviru, danas žive još:

* Guarauna (Aramidae) 
* Karijame (Cariamidae) 
* Sunčanice (Eurypygidae)
* Ždralovi (Gruidae)
* Heliornithidae
* Mesiti (Mesithornithidae)
* Potrci (Otididae)
* Psophiidae
* Liske (Rallidae)
* Kagu (Rhynochetidae)
Trbuh

**Trbuh**, **stomak** ili **abdomen**, dio tijela između pluća i zdjelice.

Unutar trbuha nalaze se mnogi organi: probavni trakt (želudac, tanko crijevo, debelo crijevo i slijepo crijevo), jetra, žučnjak, gušterača, sustav za izlučivanje (bubrezi i mokraćovod), aorta, donja šuplja vena i slezena. Tu se odvija apsorpcija hrane, probava, izlučivanje mokraće i dr. 

Trbušni mišići su: poprečni trbušni mišić, ravni trbušni mišić, vanjski kosi trbušni mišić, nutarnji kosi trbušni mišić i četverokutni slabinski mišić.

Ozljeda trbuha je abdominalna trauma. Radi se o ozljedi organa unutar trbuha. Znakovi i simptomi su: bol u trbuhu, mekan trbuh, nagnječenje i sl. Ozljeda trbuha rizik je za infekcije i gubitak krvi. U prometnim nesrećama česte su ozljede trbuha.

Kod kukaca, abdomen ili zadak je stražnji dio tijela u kojemu se nalazi najveći dio utrobe pa se zbog toga njegov volumen može mijenjati. Sastoji se od 11 kolutića, koji su u nekih kukaca srasli, a u nekih utisnuti jedni u druge. Sastoji se od 11 kolutića, koji su u nekih kukaca srasli a u nekih utisnuti jedni u druge.
Kontrareformacija

**Protureformacija** ili pokret Katoličke obnove nastala je kao odgovor Katoličke Crkve na Lutherov protestantizam.

Papa Pavao III. (1534.-1549.) započeo je Tridentski koncil (1545.-1563.), skup kardinala koji je trebao provesti reformu ustanova (ne doktrine). Između ostaloga, trebalo je riješiti probleme pokvarenih biskupa i svećenika, plaćenih oprosta i drugih novčanih zlouptreba. Sabor je nedvosmisleno odbacio konkretne protestantske stavove i zadržao temeljnu strukturu srednjovjekovne Crkve, njezin sistem sakramenata, vjerske redove i doktrinu. Odbacio je svaki kompromis s protestantima i ponovio temeljne postavke rimokatoličanstva. Koncil je jasno stao iza dogme spasenja kroz vjeru i dobra djela. Potvrđen je i sakrament pretvaranja hljeba i vina u tijelo i krv Kristovu, kao i Sedam sakramenata. Jasno su potvrđeni i katolički običaji protiv kojih su reformatori najviše grmjeli: oprost grijeha, hodočašće, obožavanje svetaca i relikvija, kao i obožavanje Marije.

Sabor se nakon dugih rasprava dogovorio oko sljedećih glavnih smjernica za ono što će poslije postati poznato kao protureformacija:
# Crkveno tumačenje Biblije je konačno. Svaki kršćanin koji želi nametnuti vlastito tumačenje je heretik.
# Kršćanima za spasenje trebaju vjera i dobra djela. Nije dovoljna samo vjera, kako je tvrdio Luther.
# Biblija i Crkva su jednako snažne instance za usmjeravanje kršćanskog života.
# Oprost je valjan izraz vjere. (Ali prodaja oprosta je zabranjena.)
Čelo

U ljudskoj anatomiji,  koštani je dio glave iznad očiju. Kod suvremenog čovjeka čelo je grubo vertikalno te završava na liniji gdje počinje kosa i ravni dio glave.

Glavni mišić čela jest , koji pokreće ili steže kožu lubanje. U kulturi, popularni stereotip jest da je osoba s velikim čelom izrazito inteligentna, što naravno nije točno.
Tinta

**Mastilo** (slovenska riječ), tinta (italijanska riječ latinskog porijekla), crnilo, tečna boja; tečnost u boji za pisanje i crtanje.

## Istorija i sastav mastila

Upotrebljavalo se još prije nove ere u starom Egiptu i Kini . Evropa ga je upoznala znatno kasnije. U prvo vrijeme pravljeno je od smjese vodenih rastvora tanina i soli željeza. Mastilo je kasnije pravljeno od vodenog rastvora anilinskih bojenih materija sa dodatkom glicerina, alkohola itd. Mastilo se pravi i od vodene otopine zelene galice i galusne kiseline dobijene izlučivanjem hrastovih šišarki, uz dodatak neke boje. Da bolje prianja dodaju se ljepila i fenoli.

Mastila, ovisno o pigmentima, ima raznih boja.

Posebna vrsta mastila je i tuš. Postoji i „*originalni tuš*“ , i on je prevashodno crne boje, mada ga ima i u svim drugim bojama. Vodootporan je, a pravi se tako što se pigment od crnog ugljena meša sa raznim želatinima ili lepkom.

## Pisanje mastilom
Mastilom se pisalo i crtalo po kamenu, papirusu, posebno spravljenim životinjskim kožama, papiru, pomoću pribora za pisanje. Svoja rana pisanja čovjek je izveo najobičnijim štapićima ili kostima, trskom, koje bi zaoštrio, umakao u rastvorenu boju i njima pisao. Potom je pisao koristeći ptičija pera i to najčešće guščija. Pronalaskom metala čovjek je pravio metalne naprave, koje su sjećanjem na ptičija pera, takođe nazivana perima. I jedna i druga pera morala su se neprekidno umakati u mastilo tako da pisanje nije bilo ni kontinuirano ni jednoobrazno. Mnogo kasnije, pronalaskom pisaljki koje su iznad pera imale sopstvena spremišta za mastilo ( naliv pero), ono je dozirano isticalo po peru, pa se pisanje moglo vršiti kontinuirano i linija je bila ujednačena.

## Reference

## Povezano
* Kaligrafija

## Vanjske veze
Jean-Baptiste Lamarck

**Jean-Baptiste de Monet Lamarck**, punim imenom i naslovom **Jean-Baptiste Pierre Antoine de Monet, [[chevalier]] Lamarck** (Bazentin-le-Petit, 1. kolovoza 1744. - Pariz, 18. prosinca 1829.), francuski prirodoslovac.

Rodio se u plemenitaškoj obitelji u Bazentinu. Obitelj mu je dala brojne ugledne vojnike.
Studirao je na isusovačkom učilištu u Amiensu od 1755. do 1759. godine. U vojničku se karijeru dao 1761., stekavši naslov *Chevalier de Saint-Martin*. Ratovao je u Sedmogodišnjem ratu s Pruskom, u fazi poznatoj kao Pomeranijski rat, gdje je Pruska ratovala protiv Švedske. Odlikovan je za hrabrost na ratištu. Na svojoj postaji u Monaku, zainteresirao se za prirodoslovlje te je odlučio studirati medicinu. Nakon što je ranjen u vojsci 1766., povukao se iz vojske te se vratio tudiju medicine.

Posebice se zanimao za botaniku. Kasnije je objavio trosveščano djelo *Flora française*. Postao je članom Francuske akademije znanosti 1779. godine. Vremenom se uključio i u rad pariškog botaničkog vrta te je postao čelnikom odjela za botaniku 1788. godine. Kad je utemeljen pariški Prirodoslovni muzej 1793. godine, ondje je dobio mjesto profesora zoologije.

Bio je kustos botaničke zbirke, a poslije profesor zoologije u Jardin du Roi. U "Zoološkoj filozofiji" sustavno je razradio prvu cjelovitu teoriju o evoluciji organskog svijeta, poznatu pod imenom *[[lamarkizam]]*, po kojoj organizmi stečena svojstva nasljeđuju. Temeljno značenje ima njegovo posljednje djelo "Prirodopis beskralježnjaka".

Njegovo djelo je bilo ispred vremena u kojem je živio, pa za života nije bio dovoljno shvaćen. Potkraj života je oslijepio te je umro u bijedi.

U biologiji se rabi kratica **Lam.** kad se citira botaničko ime.

## Reference
Lhotse

**Lhotse** (U Nepalu službeno *ल्होत्से*, u Kini službeno *Lhozê*; Tibetanski na Wylie transliteraciji: *lho rtse*; Kineski: 洛子峰, Pinyin: *Luòzǐ Fēng*) je planina na granici Nepala i Kine. S 8516 m, četvrta najviša planina na svijetu iza Mount Everesta, K2 i Kangchenjunge.

## Opis
Sastoji se od tri vrhunca te je direktno povezana s Mount Everestom preko visokog hrbata South Col. Dva niža vrhunca nazivaju se Lhotse Mig (8414 m) i Lhotse Shar (8383 m). U indijskoj kartografiji Lhotse je nazvan oznakom E1, radi pomanjkanja službenog imena na tibetanskom i nepalskom jeziku. Kolovoza 1921., Howard Bury, nakon što je pronašao lokalno ime za planinu predložio je naziv Lhotse, što se sa tibetanskog prevodi kao "južni vrh", jer se nalazi južno od Mount Everesta.

## Usponi
Prvi pokušaj uspona poduzela je međunarodna ekspedicija 1955., dok su prvi uspješan uspon postigli Fritz Luchsinger i Ernest Reiss 18. svibnja 1956., kao članovi švicarske ekspedicije predvođene Albertom Egglerom. 1965. japanska ekspedicija pokušava uspon na Lhotse Shar, ali odustaje na 8100 m. Na taj vrh uspješno se uspinju 1979. Austrijanci Zepp Maierl i Rolf Walter. 1986. vrhunac osvaja Reinhold Messner, dok je 1996. Chantal Mauduit prva žena na vrhu Lhotsea. 2001. Lhotse Mig osvaja ruska ekspedicija. 1989. na Lhotseu poginuo je čuveni poljski alpinist Jerzy Kukuczka.

## Galerija

Datoteka:Everest2.jpg|Lhotse i Mount Everest u pozadini.
Datoteka:Lhotse-fromChukhungRi.jpg|Južna strana, pogled s Chukhung Ri.
Datoteka:Panoramique mont Everest.jpg|Panoramska snimka Everesta i Nuptsea, Lhotse nije vidljiv, skriva ga Nutpse.
Datoteka:LhotseMountain.jos.500pix.jpg|Južna strana.


## Reference

## Vanjske veze

* Lhotse - peakware.com  
* Lhotse - 8000ers.com
Gasherbrum I

**Gasherbrum I** (također *Hidden Peak* ili *K5*) je planina na granici Pakistana i Kine. Jedna od ukupno četrnaest planina viših od 8000 metara, i s 8080 metara nadmorske visine, jedanaesta najviša planina na svijetu.

## Opis
Gasherbrum I je dio masiva *Gasherbrum*, u lancu Karakorum, dijelu Himalaje. Iako se naziv masiva često prevodi kao "Blještavi zid",
 vjerojatno kao aluzija na vrlo istaknuti obližnji vrh Gasherbrum IV; naziv dolazi iz riječi jezika Balti "*rgasha*" (lijepo) i "*brum"* (planina), tj, "lijepa planina". Godine 1856., za vrijeme Velikog trigonometrijskog pregleda Indije, T.G. Montgomery prvi je uočio lanac Karakorum na udaljenosti od oko 200 km, i Gasherbrum I, kao peti vrh u nizu, nazvao *K5*. Godine 1892., William Martin Conway dodijelio je planini alternativni naziv *Hidden Peak*, (hrv. "skriveni vrh") radi svoje izuzetne udaljenosti.

## Usponi
Prvi uspješan uspon ostvarili su 5. srpnja 1958. Pete Schoening i Andy Kauffman, članovi osmeročlane američke ekspedicije predvođene Nicholasom B. Clinchom. Ostali članovi bili su Richard K. Irvin, Tom Nevison, Tom McCormack, Bob Swift i Gil Roberts. 
 
### Vremenski slijed

* 1934. - Velika međunarodna ekspedicija koju je organizirao Švicarac Günther Dyhrenfurth, istražuje Gasherbrum I i II. Dva penjača dosežu 6300 m.
* 1936. - Francuska ekspedicija doseže 6900 m.
* 1958. - Američki tim ostvaruje prvi uspješan uspon na vrhunac.
* 1975. - Reinhold Messner i Peter Habeler osvajaju vrh novim putem uspona (sjeverozapadna strana) u samostalnom usponu bez podrške ekspedicije (*alpine style*). Jedan dan kasnije, tri Austrijanca predvođeni Hannsom Schellom osvajaju vrh po američkom putu uspona.
* 1977. - Četvrto uspješno osvajanje postigli su Slovenci Nejc Zaplotnik i Andrej Stremfelj, novim putem uspona.
* 1980. - Francuska ekspedicija postiže peti uspješan uspon na Gasherbrum I prvi prelazak južnog hrbata.
* 1981. - Japanci obavljaju šesti uspješni uspon.
* 1982. - G. Sturm, M. Dacher i S. Hupfauer, članovi njemačke ekspedicije osvajaju vrh novim putem preko sjeverne strane. Iste godine Francuskinja Marie-José Valençot postaje prva žena na vrhu te planine. Njen suprug, Švicarac Sylvain Saudan, izvodi prvi spust na skijama sa vrha planine iznad 8000 metara visine do baznog logora.
* 1983. - Jerzy Kukuczka i Wojciech Kurtyka, osvajaju vrh novim putem bez pomoći kisika. Iste godine uspješni usponi timova iz Švicarske i Španjolske.
* 1984. - Reinhold Messner i Hans Kammerlander prelaze Gasherbrum II i Gasherbrum I bez povratka u bazni logor. 
* 1985. - Samostalni uspon Benoîta Chamouxa.
* 2003. - 19 ljudi osvaja vrh, 4 poginula, uključujući Mohammada Oraza.

## Reference

## Vanjske veze
* peakware.com  
* everestnews.com 
* summitpost.org 
* climbing.about.com  
* gasherbrum1.org  
* britannica.com 

Kategorija:Vrhovi preko 8.000 m.
Manaslu

**Manaslu** (मनास्लु, također *Kutang*) je planina u Nepalu, u planinskom lancu Mansiri Himal, koji je dio lanca Himalaje. Jedna od ukupno četrnaest planina viših od 8000 metara, i s 8156 metara nadmorske visine, osma najviša planina na svijetu.

## Opis
Manaslu, čiji naziv vuče korijen od sanskrtske riječi *Manasa*, u prevodu "Planina duha", najviša je planina u nepalskom distriktu Lamjung. Locirana je oko 65&nbsp;km istočno od Annapurne, desete najviše planine na svijetu. Dugački hrbati i ledenjaci u dolinama pružaju pristupačne prilaze iz svih smjerova planini koja kulminira strmo uzdignutim vrhuncem nad okolnim pejzažom, što je vrlo prepoznatljiva pojava na velikim udaljenostima.

## Usponi
1950. H.W. Tilman ustanovio je mogućnost uspona na vrh po sjeveroistočnoj strani. 1952. japanski istraživački tim dostigao je na istočnoj strani 5275 m nadmorske visine, dok je iduće godine japanska ekspedicija s 15 penjača pokušala uspon na vrh, no samo su tri alpinista dosegla 7750 m prije odustajanja. 1956., također japanski tim postiže prvi uspješan uspon s penjačima Toshiom Imanishijem i nepalskim Sherpom Gyalzenom Norbuom. 1971., Kazuharu Kohara i Motoki, članovi jedanaestoročlane ekspedicije uspinju se na vrh po sjeverozapadnoj hridi, dok je iduće godine austrijski tim osvojio vrhunac usponom po jugozapadnoj strani. 1974., isključivo ženska japanska ekspedicija, uspinje se na vrh Manaslua, te Naoko Nakaseko, Masako Uchida i Mieko Mori postaju prve žene koje su osvojile planinski vrh iznad 8000 metara 
visine. 1984., Poljaci Maciej Berbeka i Ryszard Gajewski postižu prvi uspon za vrijeme zime, po standardnom putu uspona.

## Galerija

Datoteka:Manaslu (1).jpg|2006.
Datoteka:Sunrise, Manaslu (2).jpg|Manaslu u zoru.
Datoteka:Manaslu, from base camp trip.jpg|Pogled iz baznog logora.


## Reference

## Vanjske veze

* peakware.com 
* Kompjutorski generirane panorame s vrhunca Sjever , i Jug 
* everestnews.com 
* summitpost.org 
* myhimalayas.com
Dhaulagiri

**Dhaulagiri** (धौलागिरी) je planina na u Nepalu, u planinskom lancu Dhaulagiri Himal, koji je dio lanca Himalaje. Jedna od ukupno četrnaest planina viših od 8000 metara, i s 8167 metara nadmorske visine, sedma najviša planina na svijetu.

## Opis i otkriće
Planina, čiji naziv u prevodu s tibetanskog znači "bijela planina", otkrivena je 1808., te je na osnovu izračuna Williama Spencera Webba proglašena najvišom planinom na svijetu, status koje je održavala 30 godina do otkrića Kangchenjunge. Locirana je sjeverno od Pokhare, važnog regionalnog grada i turističkog odredišta. Dubokim kanjonom Kali Gandaki odijeljena je od lanca Annapurna Himal, koji sadrži Annapurnu, također jedan od vrhova iznad 8000 m visine. Visina u odnosu na dno planine jedna je od najvećih na svijetu, jer se uzdiže 7000 m iznad jugoistočnog kanjona Kali Gandaki na 30 km horizontalne udaljenosti, koji je posebno impresivan zbog neposredne blizine rijeci dva izvanredno visoka planinska vrha. 
Južnu i zapadnu stranu planine Dhaulagiri karakteriziraju masivne strmine koje se uzdižu 4000 metara u odnosu na dno planine. Među manjim vrhovima u lancu, Gurja Himal također sadrži vrlo strme litice na južnoj strani.

## Usponi

Dhaulagiri je prvi put osvojen 13. svibnja 1960., kada se na vrh popela švicarsko- austrijska ekspedicija predvođena Maxom Eiselinom, dok su sam vrhunac osvojili Kurt Diemberger, Peter Diener, Ernst Forrer, Albin Schelbert, Nyima Dorji i Nawang Dorji, preko sjeveroistočnog hrpta, koji je istražila godinu dana ranije austrijska ekspedicija predvođena Fritzom Moravecom. Također, to je bila prva himalajska ekspedicija s podrškom zrakoplova težeg od zraka, iako se sam zrakoplov, Pilatus PC-6, srušio tijekom prilaženja te je kasnije napušten u "Skrivenoj Dolini", sjeverno od planine. Drugi uspon postigao je 1970. japanski tim, kada su se 20. listopada na vrh popeli Tetsuji Kawada i Lhakpa Tenzing.
Većina uspona postignuta je putem prvog uspona na vrhunac, no usponi su također obavljani iz skoro svih ostalih smjerova.

## Galerija

Datoteka:Dhaulagiri Mountain.jpg|Pogled iz Ghorepani, Nepal.
Datoteka:Dhaulagiri.jpg|2001.
Datoteka:DhaulagiriMountain.jos.500pix.jpg|Pogled s Poon Hill, Nepal.
Datoteka:Muktinath-dhaulagiri.jpg|Dhaulagiri i Muktinath.


## Reference

## Vanjske veze

* peakware.com  
* summitpost.org  Detaljni opis trekinga i prvog uspona
* britannica.com
Cho Oyu

**Cho Oyu** (ili *Qowowuyag*; u Nepalu चोयु, Tibetanski na Wylie transliteraciji: *jo bo dbu yag*; Kineski: 卓奧有山, Pinyin: *Zhuó'àoyǒu Shān*) je planina na granici Nepala i Kine. Jedna od ukupno četrnaest planina viših od 8000 metara, i s 8201 metara nadmorske visine, šesta najviša planina na svijetu.

## Opis
Ime planine Cho Oyu, locirane oko 20&nbsp;km zapadno od Mount Everesta, s tibetanskog se prevodi kao "Tirkizna boginja". Nekoliko kilometara zapadno od same planine, nalazi se Nangpa La (5716 m), zaleđeni planinski prelaz koji se koristi kao glavni trgovački put između Tibetanaca i Šerpa iz Khumbua. Radi svoje blizine prelazu i generalno blagih obronaka na standardnom putu sjeverozapadnog hrbata, smatra se najlakšom planinom za alpinističke uspone među planinama iznad 8000 metara visine, te je popularna destinacija za profesionalno vođene grupe.

## Usponi

Prvi pokušaj osvajanja zbio se 1952. kao priprema britanske ekspedicije finacirane od "Udruženog himalajskog odbora" (*Joint Himalayan Committee*) za uspon na Mount Everest iduće godine. Ekspediciju koju je predvodio Eric Shipton tada su zaustavile tehničke teškoće i ledeni klif na 6650 m. Prvi uspješan uspon 19. listopada 1954. postigli su na sjeverozapadnom hrbatu Austrijanci Herbert Tichy i Joseph Jöchler, zajedno s Sherpom Pasang Dawa Lamom. Cho Oyu bio je peti osvojeni vrhunac među planinama iznad 8000 metara, nakon Annapurne lipnja 1950., Everesta svibnja 1953., Nanga Parbata lipnja 1953., i K2 lipnja 1954. Drugi uspješan uspon obavljen je 1958., kada je kao član indijske ekspedicije Pasang Dava Lama drugi put osvojio vrh. 1978., Austrijanci Edi Koblmüller i Alois Furtner uspinju se na vrh preko izuzetno zahtjevne jugoistočne strane. 1983., u svom četvrtom pokušaju, zajedno s Hansom Kammerlanderom i Michaelom Dacherom, Cho Oyu osvaja čuveni Reinhold Messner, dok se iduće godine kao prve žene na tu planinu uspinju Dina Štěrbová i Věra Komárková. 12. veljače 1985., Maciej Berbeka i Maciej Pawlikowski postižu prvi uspon po zimi, dok je prvi samostalni uspon 1994. ostvario Japanac Yasushi Yamanoi.

## Galerija

Datoteka:Cho Oyu Camp I.jpg|Kamp I
Datoteka:Cho Oyu, Nepal.jpg|Cho Oyu 2007.
Datoteka:Chooyu.jpg|Cho Oyu 2007.
Datoteka:Cho Oyu, Nepal - round.jpg|Cho Oyu


## Reference

## Vanjske veze
* Fotografije prvog uspona 
* Cho Oyu - peakware.com 
* Cho Oyu - 8000ers.com
Gasherbrum II

**Gasherbrum II** (također *K4*) je planina na granici Pakistana i Kine u lancu Karakorum, djelu lanca Himalaje. Jedna od ukupno četrnaest planina viših od 8000 metara, i s 8035 metara nadmorske visine, trinaesta najviša planina na svijetu. Treća najviša planina masiva Gasherbrum.

Standardni put uspona preko sjeverozapadnog grebena uglavnom nema objektivnih opasnosti kao lavine ili led. Ekspedicije većinom traju 7 do 8 tjedana s plaćanjem penjačkih dozvola od oko 7500 američkih dolara za pet osoba. Gasherbrum II prvi je puta osvojila 8. srpnja 1956. austrijska ekspedicija u sastavu Fritz Moravec, Josef Larch i Hans Willenpart.

## Vremenski slijed
* 1956. Prvi uspon
* 1975. Drugi uspon, kojeg je postigla francuska ekipa, za vrijeme kojeg se dogodila i prva pogibija na Gasherbrumu II. Iste godine još tri ekspedicije na vrhu, uključujući i poljsku žensku ekipu koju je predvodila Wanda Rutkiewicz.
* 1979. Šesti i sedmi uspon na Gasherbrumu II koje je postigla čileansko-njemačka ekspedicija. Čileanski uspon bio je prvi latinskoamerički uspon na vrhunac viši od 8000 metara.
* 1982. Reinhold Messner doseže vrh zajedno s Pakistancima Nazirom Sabirom i Sherom Khanom.
* 1983. Jerzy Kukuczka i Wojciech Kurtyka uspinju se novim putem, preko istočnog grebena, u alpskom stilu i bez pomoćnog kisika.
* 1984. Reinhold Messner i Hans Kammerlander prelaze Gasherbrum I i Gasherbrum II bez da se između vraćaju u bazni logor.
* 1984. Prvi spust na skijama sa vrha, kojeg je postigao francuski tim CAF Besancon.
* 2005. Skijaški spustovi Norvežanina Jørgena Aamota i Šveđanina Frederika Ericssona.
* 2007. Tri Talijana, Karl Unterkircher, Daniele Bernasconi i Michele Compagnoni, uspinju se na vrh novim putem preko sjeverne strane u alpskom stilu.

## Vanjske veze

* peakware.com  
* ''Gasherbrum II: A Journey to 26,360 Feet in the Karakoram'' 
* ''Gasherbrum II-express debrief: The first German ski descent of G2; a 17 hour roundtrip''
Broad Peak

**Broad Peak** (izvorno *K3*, lokalno poznat kao *Faichan Kangri*) je planina na granici Pakistana i Kine u lancu Karakorum, djelu lanca Himalaje. Jedna od ukupno četrnaest planina viših od 8000 metara, i s 8051 metar nadmorske visine, dvanaesta najviša planina na svijetu. Doslovni prijevod engleskog naziva "Broad Peak" (hrv. *"široki vrh"*), *Phalchan Kangri*, nije prihvaćen od lokalnog naroda Balti.

## Geografija
Broad Peak je dio masiva Gasherbrum, na granici pakistanskog Kašmira i Kine, na oko 8&nbsp;km od druge najviše planine na svijetu - K2. Broad Peak je izvorno bio nazvan *K3*, ali kasnije je ustanovljeno da je vrh planine dugačak više od 1,5&nbsp;km te je nazvan današnjim imenom.

## Povijest uspona
Prvi uspon na Broad Peak postigli su 9. lipnja 1957. Fritz Wintersteller, Marcus Schmuck, Kurt Diemberger i Hermann Buhl kao članovi austrijske ekspedicije. Ekspedicija je prvi pokušaj uspona izvela 29. svibnja kada su Fritz Wintersteller i Kurt Diemberger dosegli 8030 m, što je postignuto bez pomoći dodatnog kisika, nosača na velikim visinama i podrške baznog logora.

Tijekom iste ekspedicije, Marcus Schmuck i Fritz Wintersteller postigli su 19. lipnja 1957. i prvi uspon na vrh Skil Brum (7360 m) u alpskom stilu za 53 sati. Hermann Buhl je poginuo 27. lipnja 1957. kada je zajedno s Diembergerom pokušao uspon na obližnju planinu Chogolisa (7654 m).

Srpnja 2007., austrijski alpinistički tim popeo sa na Broad Peak da bi na visini iznad 8000 m pronašli tijelo Markusa Kronthalera, koji je poginuo godinu dana ranije. 12. srpnja 2007., vrhunac je osvojila Edurne Pasaban, kao dio svog projekta 14 x 8000, zajedno s penjačima Ivánom Vallejom , Ferránom Latorreom, Asierom Izaguirreom.

## Vremenski slijed
* 1954. Prvi pokušaj uspona Dr. Karla Herligkoffera iz Njemačke po jugozapadnoj strani koji nije uspio radi nevremena i ekstremne hladnoće.
* 1957. Prvi uspješan uspon 
* 1983. Krystyna Palmowska iz Poljske, prva je žena na vrhu Broad Peaka.
* 1994, 9. srpnja, Carlos Carsolio iz Meksika ustanovio je novu samostalnu rutu, sada poznatu kao *Route Carsolio*. Uspon na Broad Peak bio je njegov deveti uspon na vrhunac viši od 8000 metara.

## Galerija

Datoteka:Broad Peak in July 2006.jpg|Broad Peak 2006.
Datoteka:BP 2.jpg|Broad Peak 2006.
Datoteka:Broad Peak from Godwin-Austen Glacier.jpg|Pogled na Broad Peak s ledenjaka Godwin-Austen.
Datoteka:Broadpeak-GIV.jpg|Pogled na Broad Peak (lijevo) i Gasherbrum IV s ledenjaka Baltoro .


## Izvori

## Dodatna literatura
* Richard Sale, *Broad Peak*, 2004. Englesko izdanje Carreg Ltd. 
* Marcus Schmuck, *Broad Peak 8047m* Meine Bergfahrten mit Hermann Buhl, 1958. Njemačko izdanje Verlag "Das Bergland-buch" in Salzburg/Stuttgart.
* *Zvezdnate noči (Starry Nights)* - Dušan Jelinčič, ISBN / EAN: 961-6387-75-8
* Anna Czerwińska *Broad Peak'83 tylko dwie (Broad Peak'83 only two)* "Sport i Turystyka", Warszawa 1989, 

## Vanjske veze

* peakware.com 
* www.broadpeak.org Službeni sajt austrijske ekspedicije 1957  
* Povijest prvog uspona billbuxton.com